
ΑΠΟΦΑΣΕΙΣ 

Αριθμ. Φ.479.21/445 Σ .82 (1) 

Υπερωριακή εργασία πολιτικού προσωπικού της 

ΠΑ και 359 ΜΑΕΔΥ, έτους 2017. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του άρθρου 20 του ν. 4354/2015 (ΦΕΚ 
176 Α'). 

β. Τη Φ.811 /04/141335/Σ.3862/12-12-2016 απόφαση 
ΑΝΥΕΘΑ «Κατανομή Πιστώσεων του Προϋπολογισμού 
του Υπουργείου Εθνικής Άμυνας Οικονομικού Έτους 
2017», με την οποία εγγράφονται οι πιστώσεις του Ει¬ 
δικού Φορέα 11-410 (ΓΕΑ) και 11-430 (359 ΜΑΕΔΥ) για 
αμοιβή - αποζημίωση της υπερωριακής και προς συ¬ 
μπλήρωση της εβδομαδιαίας υποχρεωτικής, απογευμα¬ 
τινής νυχτερινής και εξαιρέσιμων ημερών απασχόλησης 
στους ΚΑΕ 0511 και 0512. 

γ. Την ανάγκη χρηματοδότησης από το Γενικό Επιτε¬ 
λείο Αεροπορίας της δαπάνης-αμοιβής των υπαλλήλων 
του, λόγω υπερωριακής απασχόλησης, καθώς και ερ¬ 
γασίας προς συμπλήρωση της εβδομαδιαίας υποχρε¬ 
ωτικής (σε Μονάδες και Υπηρεσίες που λειτουργούν σε 
12ωρη ή 24ωρη βάση), για κάλυψη εποχικών, εκτάκτων 


ή επειγουσών υπηρεσιακών αναγκών, ασκήσεων, επι¬ 
θεωρήσεων, έργων εκσυγχρονισμού, αεροπυρόσβεσης 
για τις ανάγκες των Μονάδων, Υπηρεσιών, Επιτελικών 
Γραφείων, Στρατιωτικών Εργοστασίων, Εφοδιαστικών 
Κέντρων και του 251 ΓΝΑ. 

δ.Τη Φ.451/41/10623/1-3-2000 απόφαση του Υφυ¬ 
πουργού Εθνικής Άμυνας, που καθορίζει τις Υπηρεσίες 
του Υπουργείου Εθνικής Άμυνας που λειτουργούν σε 
24ωρη και 12ωρη βάση, όπως τροποποιήθηκε και ισχύει. 

ε. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
που κυρώθηκε με το άρθρο πρώτο του π.δ. 63/2005 
(ΦΕΚ 98 Α') «Κωδικοποίηση νομοθεσίας για την Κυβέρ¬ 
νηση και τα Κυβερνητικά Όργανα». 

στ. Το π.δ. 73/2015 (ΦΕΚ 116 Α’), με το οποίο διορίζεται 
Υπουργός Εθνικής Άμυνας ο Παναγιώτης Κομμένος του 
Ηλία. 

ζ.Την υπ' αριθμ. 2/2017 εισηγητική έκθεση του Προϊ¬ 
σταμένου των Οικονομικών Υπηρεσιών του Υπουργείου 
Εθνικής Άμυνας, αποφασίζουμε: 

1. Εγκρίνουμε την απογευματινή, νυχτερινή, Κυρια¬ 
κών και εξαιρέσιμων ημερών υπερωριακή εργασία με 
αμοιβή, πέρα από το κανονικό ωράριο, καθώς και την 
εργασία προς συμπλήρωση της εβδομαδιαίας υποχρε¬ 
ωτικής, η οποία κρίνεται απαραίτητη για την αντιμετώ¬ 
πιση εποχικών, εκτάκτων ή επειγουσών υπηρεσιακών 
αναγκών για το έτος 2017, ως ακολούθως: 

α. Επιτελείο, Μονάδες και Υπηρεσίες της Πολεμικής 
Αεροπορίας, ΕΦ.11-410, για χίλιους εξακόσιους τέσσερις 
(1.604) υπαλλήλους: 

(1) Στον ΚΑΕ 0511 το ποσό των 230.000 ευρώ, για κάλυ¬ 
ψη 46.000 ωρών υπερωριακής απογευματινής εργασίας. 

(2) Στον ΚΑΕ 0512 το ποσό των 120.000 ευρώ, για κάλυ¬ 
ψη 21 .000 ωρών νυχτερινής και Κυριακών και εξαιρέσι¬ 
μων ημερών εργασίας, πέραν της υποχρεωτικής ή προς 
συμπλήρωση της εβδομαδιαίας υποχρεωτικής. 

β. 359 ΜΑΕΔΥ, ΕΦ 11 -430, για πενήντα τρεις (53) υπαλ¬ 
λήλους: 

(1) Στον ΚΑΕ 0511 το ποσό των 20.000 ευρώ, για κάλυ¬ 
ψη 4.000 ωρών υπερωριακής απογευματινής εργασίας. 

(2) Στον ΚΑΕ 0512 το ποσό των 8.000 ευρώ, για κάλυ¬ 
ψη 1.500 ωρών νυκτερινής, Κυριακών και εξαιρέσιμων 
ημερών εργασίας. 

2. Με τις παραπάνω ώρες θα καλυφθούν οι αυξημένες 
υπηρεσιακές ανάγκες: 

α.Των Μονάδων και Υπηρεσιών της ΠΑ που λειτουρ¬ 
γούν σε 24ωρη και 12ωρη βάση. 

β. Των Στρατιωτικών Εργοστασίων, Εφοδιαστικών 
Κέντρων και του Νοσοκομείου (251 ΓΝΑ), εξαιτίας των 
συνεχών αποχωρήσεων του προσωπικού τους λόγω συ- 
νταξιοδότησης και μη αναπλήρωσήςτου. 

γ.Του Επιτελείου, Μονάδων και Υπηρεσιών της ΠΑ, των 
οποίων το προσωπικό αντιμετωπίζει συχνά έκτακτες και 
επείγουσες υπηρεσιακές ανάγκες λόγω έργων εκσυγχρονι¬ 
σμού της δημόσιας διοίκησης, επιθεωρήσεων ή ασκήσεων. 

δ.Του έργου αεροπυρόσβεσης κυρίως κατά τη θερινή 
περίοδο (359ΜΑΕΔΥ). 

3. Η υπερωριακή εργασία σε όλες τις ημέρες της εβδο¬ 
μάδας ορίζεται, ως απογευματινή από 15ης και μέχρι 22ας 
ώρας και ως νυκτερινή από 22ας μέχρι της 6ης πρωινής. 

4. Οι ώρες, υπερωριακής εργασίας απογευματινής, νυ¬ 
κτερινής, Κυριακών και εξαιρέσιμων ημερών, καθώς και 
οι ώρες προς συμπλήρωση της εβδομαδιαίας υποχρεωτι¬ 
κής εργασίας σε υπαλλήλους που ανήκουν σε υπηρεσίες 
που λειτουργούν βάσει νόμου όλεςτις ημέρεςτου μήνα 
ή σε δωδεκάωρη ή εικοσιτετράωρη βάση, δεν μπορεί 
να υπερβαίνουν το προβλεπόμενο ανά εξάμηνο όριο, 
που ο νόμος ορίζει. 

5. Η δαπάνη που θα προκόψει από το σύνολο των 
εγκριθεισών ωρών υπερωριακής απασχόλησης για το 
έτος 2017, σε καμιά περίπτωση δεν μπορεί να υπερβεί 
τις εγγεγραμμένες πιστώσεις στους οικείους ΚΑΕ του ΓΕΑ 
(ΕΦ11-410) καιτης359ΜΑΕΔΥ (ΕΦ 11-430) και την απο- 
δεσμευθείσα πίστωση από το Υπουργείο Οικονομικών. 

6. Με απόφαση του Υπαρχηγού ΓΕΑ καθορίζονται τα ανώ¬ 
τατα χρηματικά όρια για αποζημίωση υπερωριακής εργασί¬ 
ας μονίμων και ΙΔΑΧ υπαλλήλων ανά Μείζονα Σχηματισμό. 

7. Με την παρούσα απόφαση προκαλείται οικονομική 
επιβάρυνση ύψους 378.000 €, η οποία θα καλυφθεί από 
τις εγγεγραμμένες πιστώσεις του προϋπολογισμού του 
ΓΕΑ (ΕΦ 11-410) και της 359 ΜΑΕΔΥ (ΕΦ 11 -430) και θα 
βαρύνει τους ΚΑΕ Ομάδας 0511 και 0512. Για την υπό¬ 
ψη επιβάρυνση έχουν εκδοθεί οι υπ’ αριθμ. 66, 67, 68, 
69/17-1-17/ΓΕΑ/Δ6 αποφάσεις ανάληψης υποχρέωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα. 17 Ιανουάριου 2017 

Ο Υπουργός 

ΠΑΝΑΓΙΩΤΗΣ ΚΑΜΜΕΝΟΣ 


Αριθ. ΣΤ4/Φ.084/ΑΣ 1 88 (2) 

Έγκριση απογευματινής, νυχτερινής, Κυριακών 
και εξαιρέσιμων ημερών υπερωριακής εργασίας 
των υπαλλήλων του Υπουργείου Εξωτερικών για 
το Α' εξάμηνο 2017. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τα άρθρα 22 και 155 παρ. 11 του Οργανισμού του 
Υπουργείου Εξωτερικών, που κυρώθηκε με το άρθρο 


πρώτο του ν. 3566/2007 «Κύρωση ως Κώδικα του "Ορ¬ 
γανισμού του Υπουργείου Εξωτερικών"» (ΦΕΚ Α' 117). 

2. Την παράγραφο 2 του άρθρου 90 του Κώδικα Νο¬ 
μοθεσίας για την Κυβέρνηση και τα κυβερνητικά όργα¬ 
να, που κυρώθηκε με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (Α' 98). 

3. Τις διατάξεις του άρθρου 20 του ν. 4354/2015 «Δια¬ 
χείριση των μη εξυπηρετουμένων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιοοικονομικών στόχων και διαρθρω¬ 
τικών μεταρρυθμίσεων» (ΦΕΚ 176 Α'). 

4. Το άρθρο 2 του ν. 3697/2008 «Ενίσχυση της δια¬ 
φάνειας του Κρατικού Προϋπολογισμού, έλεγχος των 
Δημοσίων Δαπανών, μέτρα φορολογικής δικαιοσύνης 
και άλλες διατάξεις» (ΦΕΚ Α' 194). 

5. Το άρθρο 2 του π.δ. 230/1998 «Αρμοδιότητες και 
διάρθρωση της Κεντρικής Υπηρεσίας Υπουργείου Εξω¬ 
τερικών» (ΦΕΚ Α' 177). 

6. Την Π004-52033/24.11.2011 απόφαση του Υπουρ¬ 
γού Εξωτερικών «Καθορισμός ωραρίου εργασίας προ¬ 
σωπικού Κεντρικής Υπηρεσίας Υπουργείου Εξωτερι¬ 
κών» (ΦΕΚ Β’ 3014), όπως τροποποιήθηκε με την υπ' αρ. 
Π 004-8390 απόφαση ΦΕΚ Β' 722/13.3.2012. 

7. Το γεγονός ότι στο Υπουργείο Εξωτερικών υπάρχουν 
υπηρεσίες, που είναι υποχρεωμένες ως εκ της φύσεως 
της αποστολής τους να λειτουργούν υπερωριακά για 
την αντιμετώπιση εκτάκτων περιστατικών και κρίσεων 
ή λειτουργούν σε εικοσιτετράωρη βάση, προκειμένου 
υποστηρίζουν υπηρεσίες που λειτουργούν σε εικοσιτε¬ 
τράωρη βάση (π.χ.Τεχνική Υπηρεσία) και για την εφαρ¬ 
μογή των δημοσιονομικών στόχων και διαρθρωτικών 
μεταρρυθμίσεων σύμφωνα με το ν. 4337/2015 (π.χ. ΣΤ4 
και ΣΤ5 Δνσεις). 

8. Το π.δ. 113/2010 περί «Ανάληψης υποχρεώσεων από 
τους διατάκτες» (ΦΕΚ 194 Α/22.10.2010). 

9. Τις υπ'αριθμ. 110.95 και 110.96 από 10/01/2017 
αναλήψεις υποχρέωσης με αριθμό καταχώρησης στο 
βιβλίου εγκρίσεων και εντολών 3760 και 3759 αντίστοιχα 
και με αριθμό ανάρτησης 9Ω9ΑΕ-54ΠΔ και ΩΘ4ΕΕ-3ΩΙ. 

10. Το γεγονός ότι από την απόφαση αυτή προκαλείται 
εξάμηνη δαπάνη 182.000,00 περίπου ευρώ, για την οποία 
υπάρχουν εγγεγραμμένες πιστώσεις στον προϋπολογι¬ 
σμό εξόδων του Υπουργείου Εξωτερικών (φορέας: 09- 
110 ΚΑΕ.: 0511 και 0512) τρέχοντος οικονομικού έτους 
καθώς και εκ μεταφοράς από τον ΚΑΕ.: 5291, φορέας: 09- 
110 για τις ανάγκες υπερωριακής εργασίας της Γενικής 
Διεύθυνσης Μεταφραστικής Υπηρεσίας, αποφασίζουμε: 

Εγκρίνεται η πληρωμή αποζημίωσης για παροχή 
υπερωριακής, νυχτερινής, Κυριακών και εξαιρέσιμων 
ημερών εργασίας στους υπαλλήλους του Υπουργείου 
Εξωτερικών, για το Α' εξάμηνο έτους 2017 ως εξής: 

1. Αποζημίωση για απογευματινή υπερωριακή απα¬ 
σχόληση σε 8 υπαλλήλους στο Διπλωματικό Γραφείο 
Υπουργού μέχρι 16 ώρες το μήνα για τον καθένα. 

2. Αποζημίωση για απογευματινή υπερωριακή απα¬ 
σχόληση σε 4 υπαλλήλους στο Διπλωματικό Γραφείο του 
Αναπληρωτή Υπουργού Ευρωπαϊκών Υποθέσεων μέχρι 
16 ώρες το μήνα για τον καθένα. 

3. Αποζημίωση για απογευματινή υπερωριακή απα¬ 
σχόληση σε 5 υπαλλήλους στο Διπλωματικό Γραφείο 
του Υφυπουργού Ε Αμανατίδη μέχρι 16 ώρες το μήνα 
για τον καθένα. 

4. Αποζημίωση για απογευματινή υπερωριακή απα¬ 
σχόληση σε 2 υπαλλήλους στο Διπλωματικό Γραφείο 
του Υφυπουργού Τ. Κουίκ μέχρι 16 ώρες το μήνα για τον 
καθένα. 

5. Αποζημίωση για απογευματινή υπερωριακή απα¬ 
σχόληση σε 7 υπαλλήλους στο Γραφείο του Υπηρεσια¬ 
κού Γενικού Γραμματέα μέχρι 16 ώρες το μήνα για τον 
καθένα. 

6. Αποζημίωση για απογευματινή υπερωριακή απα¬ 
σχόληση σε 3 υπαλλήλους στο Γραφείο του Γενικού Γραμ¬ 
ματέα Διεθνών Οικονομικών Σχέσεων μέχρι 16 ώρες το 
μήνα για τον καθένα. 

7. Αποζημίωση για απογευματινή υπερωριακή απα¬ 
σχόληση σε 2 υπαλλήλων στο Γραφείο της Αναπληρώ- 
τριας Γενικής Γραμματέα Διεθνών Οικονομικών Σχέσεων 
και Αναπτυξιακής Συνεργασίας μέχρι 16 ώρες το μήνα. 

8. Αποζημίωση για απογευματινή υπερωριακή απα¬ 
σχόληση σε 3 υπαλλήλους στο Γραφείο του Α’ Γενικού 
Διευθυντή μέχρι 16 ώρες το μήνα για τον καθένα. 

9. Αποζημίωση για απογευματινή υπερωριακή απα¬ 
σχόληση σε 3 υπαλλήλους στο Γραφείο του Γ’ Γενικού 
Διευθυντή μέχρι 16 ώρες το μήνα για τον καθένα. 

10. Αποζημίωση για απογευματινή υπερωριακή απα¬ 
σχόληση σε 6 υπαλλήλους στο Γραφείο της ΣΤ’ Γενικής 
Διευθύντριας μέχρι 16 ώρες το μήνα για τον καθένα. 

11. Αποζημίωση για απογευματινή υπερωριακή απα¬ 
σχόληση σε 46 υπαλλήλους του Κλάδου Επικοινωνιών 
και Πληροφορικής της ΣΤ2 Διεύθυνσης Μηχανογράφη¬ 
σης, Τηλεπικοινωνιών και Πληροφορικής μέχρι 16 ώρες 
το μήνα για τον καθένα, για νυχτερινή υπερωριακή ερ¬ 
γασία (πέραν της υποχρεωτικής) μέχρι 15 ώρες το μήνα 
για τον καθένα και για εργασία κατά τις Κυριακές και 
εξαιρέσιμες ημέρες (πέραν της υποχρεωτικής) μέχρι 15 
ώρες το μήνα για τον καθένα. 

12. Αποζημίωση για απογευματινή υπερωριακή απα¬ 
σχόληση σε 70 υπαλλήλους των ΣΤ4 και ΣΤ5 Διευθύνσε¬ 
ων μέχρι 16 ώρες το μήνα για τον καθένα. 

13. Αποζημίωση για απογευματινή υπερωριακή απα¬ 
σχόληση σε 5 υπαλλήλους της Υπηρεσίας Ενημέρωσης 
και Δημόσιας Διπλωματίας μέχρι 16 ώρες το μήνα για τον 
καθένα, για εργασία κατά τις Κυριακές και εξαιρέσιμες 
ημέρες (πέραν της υποχρεωτικής) μέχρι 7 ώρες το μήνα 
για τον καθένα. 

14. Αποζημίωση για απογευματινή υπερωριακή απα¬ 
σχόληση σε 7 υπαλλήλους της Διεύθυνσης Εθιμοτυπίας, 
μέχρι 16 ώρες το μήνα για τον καθένα. 

15. Αποζημίωση για απογευματινή υπερωριακή απα¬ 
σχόληση σε 24 υπαλλήλους της Γενικής Διεύθυνσης 
Μεταφραστικής Υπηρεσίας μέχρι 16 ώρες το μήνα για 
τον καθένα. 

16. Αποζημίωση για απογευματινή υπερωριακή απα¬ 
σχόληση σε 5 υπαλλήλουςτηςΤεχνικής Υπηρεσίας μέχρι 
14 ώρες το μήνα για τον καθένα, για νυχτερινή υπερω- 
ριακή εργασία (πέραν της υποχρεωτικής) 2 υπαλλήλων 
μέχρι 7 ώρες το μήνα για τον καθένα και για εργασία κατά 


τις Κυριακές και εξαιρέσιμες ημέρες (πέραν της υποχρεω¬ 
τικής) 2 υπαλλήλων μέχρι 7 ώρες το μήνα για τον καθένα. 

17. Αποζημίωση για απογευματινή υπερωριακή απα¬ 
σχόληση σε 66 κλητήρες της Κεντρικής Υπηρεσίας μέχρι 
16 ώρες το μήνα για τον καθένα. 

18. Αποζημίωση για απογευματινή υπερωριακή απα¬ 
σχόληση σε 8 αστυνομικούς του προσωπικού ασφαλείας 
του Υπουργείου μέχρι 16 ώρες το μήνα για τον καθένα, 
για νυχτερινή εργασία (πέραν της υποχρεωτικής) μέχρι 
8 ώρες το μήνα για τον καθένα και για εργασία κατά τις 
Κυριακές και εξαιρέσιμες ημέρες (πέραν της υποχρεω¬ 
τικής) μέχρι 12 ώρες το μήνα για τον καθένα. 

Στην ανωτέρω εργασία θα μπορούν να μετέχουν και 
περισσότεροι υπάλληλοι, εντός όμως του ιδίου συνολι¬ 
κού αριθμού των εγκρινομένων ωρών, η πραγματοποίη¬ 
ση δε της εργασίας αυτής θα βεβαιώνεται με πράξη του 
Διευθυντή κάθε Γραφείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιανουάριου 2017 

Ο Υπουργός 

ΝΙΚΟΛΑΟΣ ΚΟΤΖΙΑΣ 


Αριθμ. 79207 _ (3) 

Καθιέρωση εργασίας πέραν από τις ώρες υπο¬ 
χρεωτικής απασχόλησης σε υπαλλήλους του Ελε¬ 
γκτικού Συνεδρίου. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠΟΥΡΓΕΙΟΥ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 

ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1) Τις διατάξεις: 

α.Του άρθρου 20 του ν. 4354/2015 «Διαχείριση των μη 
εξυπηρετούμενων δανείων, μισθολογικές ρυθμίσεις και 
άλλες επείγουσες διατάξεις εφαρμογής της συμφωνίας 
δημοσιονομικών στόχων και διαρθρωτικών μεταρρυθ¬ 
μίσεων» (ΦΕΚ Α’, 176). 

β. Του π.δ/τος 63/2005 «Κωδικοποίηση της νομοθε¬ 
σίας για την Κυβέρνηση και τα κυβερνητικά όργανα» 
(ΦΕΚ Α' 98). 

γ.Του άρθρου 18τουν. 4129/2013 «Κύρωση του Κώ¬ 
δικα νόμων για το Ελεγκτικό Συνέδριο». 

2) Την 72923/29.10.2014 απόφαση του Υπουργού Δικαι¬ 
οσύνης «Μεταβίβαση αρμοδιοτήτων κ.λπ.» (ΦΕΚ Β', 2895). 

3) Την 90884/12-12-2016 απόφαση κατανομής πιστώ¬ 
σεων του προϋπολογισμού οικονομικού έτους 2017 σε 
επιμέρους Κωδικούς Αριθμούς Εξόδων. 

4) Την ανάγκη καθιέρωσης εργασίας με αμοιβή πέραν 
από τις ώρες της υποχρεωτικής απασχόλησης για τον 
υπάλληλο του Ελεγκτικού Συνεδρίου που εξυπηρετεί τις 
υπηρεσιακές μετακινήσεις του Γενικού Επιτρόπου της 
Επικράτειας στο Ελεγκτικό Συνέδριο και τους υπαλλή¬ 
λους του Ελεγκτικού Συνεδρίου που ασχολούνται με τη 
φύλαξη των κτιριακών εγκαταστάσεων. 







962 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'123/24.01.2017 


5) Το γεγονός ότι από την απόφαση αυτή προκαλεί- 
ται δαπάνη ύψους 2.000 ευρώ περίπου σε βάρος του 
κρατικού προϋπολογισμού, οικονομικού έτους 2017, η 
οποία θα καλυφθεί από τις εγγεγραμμένες πιστώσεις 
του Ειδικού Φορέα 17-220, ΚΑΕ 0511, αποφασίζουμε: 

Εγκρίνουμε από 16 Ιανουάριου 2017 και μέχρι 31 
Δεκεμβρίου 2017 την καθιέρωση με αμοιβή εργασίας 
πέραν από τις ώρες της υποχρεωτικής απασχόλησης, 
για την κάλυψη των επειγουσών υπηρεσιακών ανα¬ 
γκών, στον υπάλληλο του Ελεγκτικού Συνεδρίου που 
εξυπηρετεί τις υπηρεσιακές μετακινήσεις του Γενικού 
Επιτρόπου της Επικράτειας στο Ελεγκτικό Συνέδριο και 
στους υπαλλήλους του Ελεγκτικού Συνεδρίου που ασχο¬ 
λούνται με τη φύλαξη του κτιρίου, και μέχρι είκοσι (20) 
ώρες τον μήνα για τον καθένα. Από την απόφαση αυτή 
θα προκληθεί δαπάνη για ολόκληρο το οικονομικό έτος 
2017 ποσού ευρώ 2.000,00, η οποία θα καλυφθεί από 
τις πιστώσεις του Κ.Α.Ε. 0511 του ειδικού φορέα 17-220 
(Ελεγκτικό Συνέδριο). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Δεκεμβρίου 2016 
Ο Γενικός Γραμματέας 
ΓΕΩΡΓΙΟΣ ΣΑΡΛΗΣ 


Αριθμ. 79208 _ (4) 

Καθιέρωση εργασίας πέραν από τις ώρες υπο¬ 
χρεωτικής απασχόλησης σε υπαλλήλους του Ελε¬ 
γκτικού Συνεδρίου. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠΟΥΡΓΕΙΟΥ 

ΔΙΚΑΙΟΣΥΝΗΣ ΔΙΑΦΑΝΕΙΑΣ 

ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1) Τις διατάξεις: 

α.Του άρθρου 20του ν. 4354/2015 «Διαχείριση των μη 
εξυπηρετούμενων δανείων, μισθολογικές ρυθμίσεις και 
άλλες επείγουσες διατάξεις εφαρμογής της συμφωνίας 
δημοσιονομικών στόχων και διαρθρωτικών μεταρρυθ¬ 
μίσεων» (ΦΕΚ Α’, 176). 

β. Του π.δ/τος 63/2005 «Κωδικοποίηση της νομοθε¬ 
σίας για την Κυβέρνηση και τα κυβερνητικά όργανα» 
(ΦΕΚ Α’, 98). 

2) Την 72923/29.10.2014 απόφαση του Υπουργού Δι¬ 
καιοσύνης «Μεταβίβαση αρμοδιοτήτων κ.λπ.» (ΦΕΚ Β * 1 2 3 , 
2895). 

3) Την 90884/12-12-2016 απόφαση κατανομής πιστώ¬ 
σεων του προϋπολογισμού οικονομικού έτους 2017 σε 
επιμέρους Κωδικούς Αριθμούς Εξόδων. 


4) Το γεγονός ότι από την απόφαση αυτή προκαλεί- 
ται δαπάνη ύψους 118.500 ευρώ περίπου σε βάρος του 
κρατικού προϋπολογισμού, οικονομικού έτους 2017, η 
οποία θα καλυφθεί από τις εγγεγραμμένες πιστώσεις 
του Ειδικού Φορέα 17-220, ΚΑΕ 0511, αποφασίζουμε: 

Εγκρίνουμε την καθιέρωση απογευματινής υπερω- 
ριακής εργασίας σε εξακόσιους πενήντα (650) (κατ’ 
εκτίμηση) υπαλλήλους του Ελεγκτικού Συνεδρίου για 
την κάλυψη επειγουσών υπηρεσιακών αναγκών και μέ¬ 
χρι σαράντα (40) ώρες συνολικά σε έκαστο, μέχρι τις 
30/6/2017. 

Οι έκτακτες υπηρεσιακές ανάγκες, προκύπτουν αφε¬ 
νός από την έλλειψη προσωπικού και αφετέρου από 
τις αυξημένες αρμοδιότητες που προέκυψαν από: 
α) την επέκταση του κατασταλτικού ελέγχου σε όλους 
τους φορείς που χρηματοδοτούνται ή επιχορηγούνται 
από τον κρατικό προϋπολογισμό (άρθρα 81 και 82 του 
ν. 4055/2012), β) τον έλεγχο των εσόδων του Δημοσί¬ 
ου, των Οργανισμών Τοπικής Αυτοδιοίκησης (α’ και β' 
βαθμού) και των λοιπών νομικών προσώπων δημο¬ 
σίου δικαίου (άρθρο 27 του ν. 3871/2010 και 277 του 
ν. 3852/2010) και γ) τη διενέργεια στοχευμένων ελέγ¬ 
χων (προληπτικών και κατασταλτικών), κατά τη διάρκεια 
εκτέλεσης του προϋπολογισμού, σε τομείς υψηλού ελε¬ 
γκτικού ενδιαφέροντος σύμφωνα με το ετήσιο ελεγκτικό 
πρόγραμμα, που εκπονεί η ολομέλεια του Ελεγκτικού 
Συνεδρίου (άρθρο 40 του ν. 4129/2013). 

Οι ανωτέρω υπάλληλοι δικαιούνται υπερωριακής απο¬ 
ζημίωσης, μόνο στην περίπτωση που δεν είναι δικαιού¬ 
χοι άλλης υπερωριακής αποζημίωσης από οποιονδήποτε 
φορέα για το ίδιο χρονικό διάστημα. Για τη συνδρομή 
ή όχι της προϋπόθεσης αυτής απαιτείται βεβαίωση του 
δικαιούχου με ευθύνη του οικείου Επιτρόπου. 

Στην ανωτέρω υπερωριακή εργασία μπορούν να μετέ¬ 
χουν και οι αποσπασμένοι στο Ελεγκτικό Συνέδριο υπάλ¬ 
ληλοι, εντός του ανωτέρω συνολικού αριθμού ωρών, που 
εγκρίνονται με την παρούσα απόφαση. 

Η κατανομή των ωρών, η συγκρότηση των συνεργείων 
και η περιγραφή των συγκεκριμένων εργασιών που θα 
πραγματοποιηθούν, θα γίνει με ονομαστικές καταστά¬ 
σεις των Επιτρόπων. 

Με την ολοκλήρωση της υπερωριακής εργασίας, η 
εκτέλεση των προαναφερόμενων εργασιών θα βεβαιώ¬ 
νεται εγγράφως από τον Επίτροπο της κάθε Υπηρεσίας 
Επιτρόπου. 

Η απόφαση αυτή ισχύει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Δεκεμβρίου 2016 
Ο Γενικός Γραμματέας 
ΓΕΩΡΓΙΟΣ ΣΑΡΛΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθβΓηαείθΓ.ΘίΟΘί.αΓ 













